**Zmluva o dielo č. ........................**

podľa § 536, § 566 a nasl. zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**číslo objednávateľa: číslo zhotoviteľa:**

**na aktualizáciu a dopracovanie dokumentácie stavby ciest, inžinierskej činnosti, bezpečnostného auditu, CBA analýzy a výkonu odborného autorského dohľadu stavby s****názvom:**

„**Rekonštrukcia cesty a mostov II/525 Pôtor – Dolná Strehová – Lučenec a II/591 cestný násyp pred obcou Horný Tisovník, km 39,862 rekonštrukcia cesty a mostov**“ (ďalej iba „stavba“ )

( ďalej iba „Zmluva“ )

uzatvorená medzi týmito zmluvnými stranami:

**Objednávateľ: Banskobystrický samosprávny kraj**

 Sídlo: Námestie SNP č. 23, 974 01 Banská Bystrica

 Právna forma: samosprávny kraj

 Štatutárny orgán: Ing. Ján Lunter, predseda Banskobystrického samosprávneho kraja

 Osoba oprávnená jednať

 v zmluvných veciach:

 Osoby oprávnené jednať

 v realizačných veciach:

 IČO: 37828100

 DIČ: 2021627333

 IČ DPH:

 Bankové spojenie: Štátna pokladnica

 Číslo účtu: SK92 8180 0000 0070 0038 9679

 Telefón/ fax: 048/4325111, 048/4355527, 048/4325609

 E mail:

**za účasti Stavebníka: Banskobystrická regionálna správa ciest, a. s.**

 Sídlo: Majerská cesta č. 94, 974 69 Banská Bystrica

 Právna forma: akciová spoločnosť

Štatutárny orgán: Ing. Ján Butkovský, predseda predstavenstva, JUDr. Drahomír Ivan,

 podpredseda predstavenstva

 Osoba oprávnená jednať

 v zmluvných veciach:

 Osoby oprávnené jednať

 v realizačných veciach:

 IČO: 36836567

 DIČ: 2022451189

 IČ DPH: SK2022451189

 Bankové spojenie: VÚB, a. s. pobočka Banská Bystrica

 Číslo účtu: SK82 0200 0000 0021 8394 4256

 Telefón/ fax:

 E mail: sekretariat@bbrsc.sk, predstavenstvo@bbrsc.sk

(ďalej iba „**objednávateľ**“ a **„stavebník“** v príslušnom gramatickom tvare)

**Zhotoviteľ:**

Sídlo:

 Právna forma:

 Štatutárny orgán:

 Osoba oprávnená jednať

 v zmluvných veciach:

 Osoby oprávnené jednať

 v realizačných veciach:

 IČO:

 DIČ:

 IČ DPH :

 Bankové spojenie:

 Číslo účtu:

 Telefón/ fax:

 E mail:

(ďalej iba **„zhotoviteľ“** v príslušnom gramatickom tvare a spolu s objednávateľom ďalej iba**„zmluvné strany“** v príslušnom gramatickom tvare).

**Úvodné ustanovenia**

1. Táto zmluva sa uzatvára ako výsledok verejného obstarávania realizovaného postupom podlimitnej zákazky podľa  § 108 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, vyhláseného Výzvou na predkladanie ponúk zverejnenou vo Vestníku verejného obstarávania č. 98/2018, dňa 18.05.2018, pod zn. oznámenia 7025-WYS, na predmet zákazky „Rekonštrukcia cesty a mostov II/585 Pôtor – Dolná Strehová – Lučenec a II/591 cestný násyp pred obcou Horný Tisovník, km 39,862 rekonštrukcia cesty a mostov – projektová dokumentácia a súvis. činnosti“ (ďalej iba „verejné obstarávanie“).
2. Objednávateľ na základe uplatnenia stanovených kritérií na vyhodnotenie ponúk, prijal zhotoviteľom predloženú ponuku (ďalej len „**ponuka**“) a vyhodnotil ju ako najvýhodnejšiu. Cenová ponuka zhotoviteľa tvorí neoddeliteľnú prílohu č. 1 tejto Zmluvy.
3. Zhotoviteľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom v predmetnom verejnom obstarávaní, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
4. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie Diela, a to najmä, nie však výlučne, predpisy a normy v platnom znení explicitne vymenované v Zmluve.
5. Zhotoviteľ berie na vedomie, že pri realizácii Diela prostredníctvom subdodávateľov ( ďalej aj iba „subdodávka“ ) zodpovedá zhotoviteľ tak, ako keby Dielo, resp. jeho časť realizoval sám. Zhotoviteľ je povinný oznámiť objednávateľovi akékoľvek zmeny týkajúce sa subdodávok.
6. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela, v Ponuke vzal do úvahy komplexný rozsah materiálov, prác, služieb, správnych poplatkov, iných výdavkov potrebných na dokončenie Diela ako celku a všetkých do úvahy prichádzajúcich nákladov na takéto materiály, práce a služby a tieto zahrnul do ceny Diela.

**I.**

**PREDMET ZMLUVY**

1. Zhotoviteľ sa zaväzuje v dohodnutom čase, mieste a podľa ostatných podmienok Zmluvy, najmä v rozsahu a obsahu špecifikovanom v Prílohe č. 1 k Zmluve ( Špecifikácia – členenie dokumentácie a zmluvných činností ), na svoje náklady, na svoje nebezpečenstvo a podľa pokynov objednávateľa vykonať a objednávateľovi odovzdať Dielo vymedzené v  článku II. Zmluvy.
2. Objednávateľ sa zaväzuje riadne a včas odovzdané Dielo prevziať spôsobom dohodnutým v Zmluve, zaplatiť zaň Cenu dohodnutú v článku V. Zmluvy a za účelom splnenia predmetu Zmluvy poskytnúť zhotoviteľovi potrebnú súčinnosť v rozsahu podľa článku III Zmluvy.

**II.**

**DIELO**

**členenie a rozsah Diela, Všeobecné požiadavky na Dielo, predmet a umiestnenie Stavby**

1. Dielom sa na účely Zmluvy rozumejú zmluvné činnosti a vypracovanie:

**a/** **Dokumentácie stavebného zámeru (DSZ)** - Zhotoviteľ je povinný vypracovať DSZ podľa zákona č. 254/1998 Z.z. o verejných prácach s obsahom podľa prílohy č. 2 vyhlášky 83/2008 Z. z., s protokolom o vykonaní štátnej expertízy,

**b/** **Dokumentácie na stavebné povolenie s náležitosťami dokumentácie na realizáciu stavby (DSP s DRS)** –

V rámci stupňa dokumentácie DSP v DRS zhotoviteľ v nevyhnutnej miere aktualizuje a vypracuje dokumentáciu pre územné rozhodnutie (DUR) na stavebné objekty, ktoré podľa stavebného zákona (č. 50/1976) podliehajú územnému rozhodnutiu. Zhotoviteľ je povinný navrhnúť logickú skladbu dokumentácie DSP s DRS v zmysle Technických podmienok MDPaT SR 019 ( 03/2006 ) s rešpektovaním už vypracovaných dokumentácií ( PD 2010, 2007 ) okresov a predmetných ciest.

**c/** **Bezpečnostný audit** – Zhotoviteľ je povinný vypracovať bezpečnostný audit v zmysle zákona č. 249/2011 Z. z. so zapracovaním odporúčaní auditu do ďalších stupňov dokumentácie,

**d/** **CBA analýza** – Zhotoviteľ je povinný vypracovať analýzu nákladov a prínosov CBA investičného projektu v zmysle metodiky potrebnej pre operačný program IROP,

**e/** **Inžinierska činnosť** - Zhotoviteľ je povinný:

* odsúhlasiť dokumentáciu so všetkými dotknutými vlastníkmi resp. správcami inžinierskych sietí, s orgánmi štátnej správy a samosprávy, s SVP š.p., a SPF a s fyzickými osobami dotknutých pozemkov tak, aby bolo možné požiadať o vydanie resp. aktualizáciu územného rozhodnutia (v prípade nevyhnutnej potreby) a stavebných povolení,
* zabezpečiť odsúhlasenie dopravného značenia celej Stavby príslušným Dopravným inšpektorátom Policajného zboru SR,
* zabezpečiť príslušné potvrdenia alebo vyjadrenia, že realizovaný projekt nebude mať nepriaznivý vplyv na chránené územia (NATURA, ....),
* zabezpečiť aktualizáciu platných povolení (Územné rozhodnutia,Stavebné povolenia) a ohlásení,
* zabezpečiť vydanie nových povolení (Územné rozhodnutia, Stavebné povolenia) a ohlásení stavebných úprav na cestách II. a III. triedy na OU odbor CDaPK v LC, VK a ZV. Zhotoviteľ prehlasuje, že v Cene za „inžinierske činnosti“ sú započítané aj všetky preukázateľné priame náklady (správne poplatky a podobne).

**f/** **Odborný autorský dohľad (AD)** - Výkon AD v rozsahu maximálne 400 hodín/12mesiacov počas realizácie Stavby, spôsobom, za podmienok dohodnutých v osobitnom článku VIIa. Zmluvy, za dohodnutú maximálnu cenu v článku V ods. 1, ods. 3 písm. C/ Zmluvy. **Nadobudnutie účinnosti zmluvy o poskytnutí nenávratného finančného príspevku (ZoNFP ) medzi príslušným vykonávateľom štátnej pomoci a príjemcom štátnej pomoci, ktorým je objednávateľ je odkladacou podmienkou výkonu Odborného autorského dohľadu (časti Diela) podľa tejto Zmluvy,**

(ďalej **článok II.** **ods. 1 písm. a/ až písm. f/** Zmluvy iba „Dielo“, „Dokumentácia“ alebo „Predmet zmluvy“),

pričom zhotoviteľ je povinný zhotoviť Dielo podľa STN a STN EN platných v čase zhotovenia Diela, dotknutých zákonov platných v čase zhotovenia Diela, platných technicko-kvalitatívnych podmienok Ministerstva dopravy, výstavby a regionálneho rozvoja SR, Dielo zhotoviť v zmysle Technických podmienok MDPaT SR 019 (03/2006) Dokumentácia stavieb ciest ([www.ssc.sk](http://www.ssc.sk)). Zhotoviteľ je ďalej povinný Dielo zhotoviť podľa Smernice na vyhotovovanie geometrických plánov a vytyčovanie hraníc pozemkov ÚGKK SR č. S 74.20.73.43.00/1997.

1. Zhotoviteľ sa zaväzuje, že dokumentácia bude vypracovaná a potvrdená autorizovaným stavebným inžinierom v zmysle zákona č. 138/1992 Zb. o autorizovaných architektoch a stavebných inžinieroch, autorizovaným geodetom podľa zákona č. 512/2007 Z. z. o Komore geodetov a kartografov, dokumentácia pre vyňatie z PPF bude vypracovaná a potvrdená odborne spôsobilou osobou v príslušnom odbore v zmysle platných predpisov, inžiniersko-geologický prieskum bude vykonaný odborne spôsobilou osobou na vykonávanie geologických prác podľa § 9 zákona č. 569/2007 Z. z. (geologický zákon), prípadne inou oprávnenou osobou v zmysle členenia dokumentácie.
2. Zhotoviteľ je povinný rešpektovať požiadavky Výzvy IROP, prioritná os 1 - Bezpečná a ekologická doprava v regiónoch, Investičná priorita 1.1 - Posilnenie regionálnej mobility prepojením sekundárnych a terciárnych uzlov s infraštruktúrou TEN-T vrátane multimodálnych uzlov, Špecifický cieľ 1.1 - Zlepšenie dostupnosti k infraštruktúre TEN-T a cestám I. triedy s dôrazom na rozvoj multimodálneho dopravného systému [*http://www.mpsr.sk/index.php?navID=1124&navID2=1124&sID=67&id=10867*](http://www.mpsr.sk/index.php?navID=1124&navID2=1124&sID=67&id=10867)).
3. Zhotoviteľ je povinný v maximálne možnej miere využiť projektovú dokumentáciu. Zhotoviteľ je povinný Aktualizáciu projektovej dokumentácie navrhnúť optimálnym technickým a ekonomickým riešením, s minimalizovaním prípadných trvalých a dočasných záberov.
4. Zhotoviteľ je povinný zohľadniť v dokumentácii úseky ciest realizované od roku 2012. Zhotoviteľ vypracuje dokumentáciu a zmluvné činnosti podľa podkladov a požiadaviek objednávateľa.
5. Zhotoviteľ je povinný zapracovať do dokumentácie podmienky vzniknuté v jej predošlých stupňoch.
6. Objednávateľ a stavebník sú povinný poskytnúť zhotoviteľovi nevyhnutné spolupôsobenie, spočívajúce najmä v odovzdaní doplňujúcich údajov, upresnení, podkladov, vyjadrení a stanovísk, ktoré sa nachádzajú u objednávateľa a ktorých potreba odovzdania vznikne v priebehu plnenie Zmluvy.
7. Predmetom Stavby je: Rekonštrukcia a modernizácia úsekov cesty II/585 Pôtor – Dolná Strehová – Lučenec vrátane mostov, priepustov, odvodňovacieho zariadenia, dopravného značenia a bezpečnostných prvkov, ďalej rekonštrukcia a modernizácia úsekov cesty II/591 Kriváň – Dolná Strehová a rekonštrukcia cestného násypu pred obcou Horný Tisovník km 39,862 s rekonštrukciou a obnovou mostov, priepustov, odvodňovacieho zariadenia, dopravného značenia a bezpečnostných prvkov.
8. Umiestnenie Stavby:

**Staničenia ciest**:

II/585 Lučenec - Rároš km 00,000 - 17,130 (vybraté úseky)

II/585 Rároš – Pôtor (I/75) km 17,130 – 29,469

II/591 križ.I/16 – hr. okresov DT/VK, km 25,706 - 47,781 (vybraté úseky)

II/591 -cestný násyp pred obcou Horný Tisovník km 39,862 ( PD z r. 1999)

II/591 hr. okresov DT/VK – Dolná Strehová km 47,781 – 67,751 (vybraté úseky)

**Mosty, staničenia**:

 Most ev.č. 585-007 v km 8,511

Most ev.č. 585-008 v km 11,370

Most ev.č. 585-009 v km 11,554

Most ev.č. 585-012 v km 17,456

Most ev.č. 585-013 v km 17,637

Most ev.č. 585-014 v km 19,352

Most ev.č 585-015 v km 21,761

Most ev.č. 585-016 v km 24,358

Most ev.č. 585-017 v km 25,540

Most ev.č. 585-018 v km 0,342 -PD

Most ev.č. 585-019 v km 1,712 - PD

Most ev.č. 585-020 v km 2,782 -PD

Most ev.č. 591-13 v km 27,540

Most ev.č,. 591-14 v km 30,409

Most ev.č,. 591-16 v km 41,567

Most ev.č,. 591-17 v km 43,524

Most ev.č.. 591-18 v km 47,324

Most ev.č. 591-020 v km 56,006

Most ev.č. 591-021 v km 56,554

Most ev.č. 591-023 v km 57,461

Most ev.č.591-024 v km 58,142

Most ev.č. 591-026 v km 60,295

Most ev.č. 591-027 v km 61,299

Most ev.č. 591-029 v km 62,376

Most ev.č. 591-030 v km 63,877

Most ev.č. 591-032 v km 66,810

Most ev.č. 591-033 v km 67,707

1. Predpokladaná dĺžka rekonštrukcie cesty II/585 je 16,451 km, s rekonštrukciou 5 mostov a obnovou 7 mostov a predpokladaná dĺžka rekonštrukcia cesty II/591 je 26,461 km, s rekonštrukciou 6 mostov a obnovou 9 mostov.
2. **Zhotoviteľ je povinný pri vypracovaní Diela postupovať v zmysle § 42 ods. 3 zákona o verejnom obstarávaní a o zmene a doplnení niektorých zákonov (neuvádzať v dokumentácii ani výkaze výmer konkrétne názvy stavebných výrobkov a výrobkov).**
3. **Zhotoviteľ je povinný kedykoľvek na žiadosť objednávateľa (ako verejného obstarávateľa) bezodkladne poskytnúť písomné vysvetlenie týkajúce sa technických otázok a záležitostí Diela (projektovej dokumentácie) ako súťažného podkladu vo verejnom obstarávaní vyhlásenom na realizáciu Stavby, ak takáto situácia v procese VO nastane.**

**III.**

**PODKLADY, SÚČINNOSŤ ZMLUVNÝCH STRÁN A STAVEBNÍKA**

1. Objednávateľ je povinný do 5 pracovných dní od uzavretia Zmluvy poskytnúť zhotoviteľovi nevyhnutne potrebné podklady a to:

* Mostné listy predmetných mostov, protokoly z bežných prehliadok mostov 2017, Stav ciest II/585 po prehliadkach 2017, so zoznamom opravených a rekonštruovaných úsekov ciest II/585 od roku 2012 a stav ciest II/591 po prehliadkach 2017, so zoznamom opravených a rekonštruovaných úsekov ciest II/591 od roku 2012.
* Stavebné povolenia : Nariadenie nevyhnutných úprav vydané Obvodným úradom pre cestnú dopravu a pozemné komunikácie vo Veľkom Krtíši pod č.j. 6/2010/00599-001 zo dňa 15.04.2010.
* PD z roku 2010 (Rekonštrukcia cesty II/585 Dolná Strehová – Pôtor, km 28,500-31,000) v tlačenej podobe
* PD k mostu 585-16 z roku 2010, PD „Most č. 591-033 v obci Dolná Strehová“ z roku 2007, PD „Cestný násyp pred obcou Horný Tisovník, cesta č. II/591, km 40,00, sanácia cestného násypu“ spracovaná v rozsahu JP z roku 1999 a to v tlačenej forme,
* Vypracované geometrické plány, ako podklad pre majetkovoprávne usporiadanie pozemkov v úseku naradenia nevyhnutných prác cesty II/585:
* - Geometrické plány 81/06 k.ú. Pôtor – výkupový elaborát, Menný zoznam vlastníkov nehnuteľností, Register vlastníkov, Register vlastníkov – bez údajov o parcelách, Zoznam dotknutých parciel podľa objektov
* - Geometrické plány 75/06 k.ú. Pôtor – výkupový elaborát, Menný zoznam vlastníkov nehnuteľností, Register vlastníkov, Register vlastníkov – bez údajov o parcelách, Zoznam dotknutých parciel podľa objektov
* - Geometrické plány 73/06 k.ú. Žihľava – výkupový elaborát, Menný zoznam vlastníkov nehnuteľností, Register vlastníkov, Register vlastníkov – bez údajov o parcelách, Zoznam dotknutých parciel podľa objektov
* - Geometrické plány 74/06 k.ú. Dolná Strehová – výkupový elaborát, Menný zoznam vlastníkov nehnuteľností, Register vlastníkov, Register vlastníkov – bez údajov o parcelách, Zoznam dotknutých parciel podľa objektov

2. Zhotoviteľ je povinný pri zhotovovaní Diela spolupracovať s objednávateľom, s dotknutými orgánmi štátnej správy a orgánmi samosprávy, s ostatnými dotknutými subjektmi, ktoré ustanoví príslušný stavebný úrad alebo právne predpisy a ich požiadavky resp. pripomienky zapracovať do Diela.

3. Zhotoviteľ je povinný v súčinnosti so stavebníkom Banskobystrickou regionálnou správou ciest, a. s. (ďalej len „stavebník“) a objednávateľom vypracovať a následne predložiť na pripomienkovanie objednávateľovi návrh technického riešenia Diela v podobe konceptu dokumentácie na vstupnom pracovnom rokovaní.

4. Zhotoviteľ je povinný, podľa požiadaviek objednávateľa alebo zhotoviteľa, minimálne však 1 x (raz) v kalendárnom mesiaci zúčastniť sa pracovného rokovania, v sídle objednávateľa, za nevyhnutnej účasti objednávateľa a stavebníka. Z pracovného rokovania zhotoviteľ vyhotoví zápis, ktorého rovnopis obdrží každá zmluvná strana a stavebník. Počas pracovných rokovaní je zhotoviteľ povinný informovať objednávateľa a stavebníka o stave rozpracovanosti Diela. Zhotoviteľ je povinný predkladať na pracovné rokovania rozpracovanú dokumentáciu s prílohami za účelom ich prerokovania a odsúhlasenia objednávateľom a stavebníkom. Pripomienky objednávateľa a stavebníka z pracovného rokovania sú po ich prerokovaní záväzným pokynom objednávateľa pre zhotoviteľa. Zhotoviteľ je povinný najmä neuskutočňovať zábery mimo cestného pozemku, požiadať objednávateľa a stavebníka o odsúhlasenie majetkových hraníc a hraníc dočasných záberov, ktoré sú podkladom pre spracovanie geometrických plánov.

5. Po odsúhlasení technického riešenia objednávateľom je zhotoviteľ povinný prerokovať dokumentáciu so všetkými dotknutými správcami resp. vlastníkmi inžinierskych sietí a s ďalšími dotknutými účastníkmi stavebného konania. O požadovaných zmenách riešenia vyplývajúcich z vyjadrení oboznámi ihneď objednávateľa, stavebníka a následne po schválení objednávateľom zapracuje podmienky do projektovej dokumentácie. Objednávateľ požaduje účasť projektanta na stavebných konaniach, prípadne iných rokovaniach, súvisiacich so stavbou.

IV.

MIESTO, ČAS a SPÔSOB PLNENIA,

ODOVZDÁVACIE A PREBERACIE KONANIE

1. Zhotoviteľ sa zaväzuje, že riadne zhotovené ( vykonané ) **Dielo v rozsahu podľa článku II. ods. 1 písm. a/ až písm. e/ Zmluvy** ( tzn. s výnimkou odborného autorského dohľadu )odovzdá objednávateľovi v sídle objednávateľa nasledovne:

Dokumentáciu stavebného zámeru DSZ:

* **do 2 ( dvoch ) mesiacov odo dňa uzavretia Zmluvy**

Ostatná dokumentácia:

* **do 5 ( piatich ) mesiacov odo dňa uzavretia Zmluvy**

Inžinierska činnosť:

k vydaniu UR s vydaním UR (v prípade potreby)

* **do 4 ( štyroch ) mesiacov odo dňa uzavretia Zmluvy**

k aktualizácii platných Stavebných povolení s vydaním nových Stavebných povolení

* **do 7 ( siedmich ) mesiacov odo dňa uzavretia Zmluvy**

ohlásenia stavebných prác

* **do 6 ( šiestich ) mesiacov odo dňa uzavretia Zmluvy**
1. Zhotoviteľ je povinný odovzdať Dielo **v tlačenej forme, elektronickej forme needitovateľnej (.pdf), elektronickej forme editovateľnej (.doc, .dwg, .dgn, .xls**). Dokumentácia v elektronickej forme musí zodpovedať identickému členeniu ako dokumentácia v tlačenej forme.
2. Zhotoviteľ je povinný odovzdať Dielo v tlačenej forme v počte **6** vyhotovení a v elektronickej forme v počte vyhotovení **2x CD**.

DSZ 6x tlačená 2x CD

DSP s DRS 6x tlačená 2x CD

Bezpečnostný audit 6x tlačená 2x CD

CBA analýza 6x tlačená 2x CD

1. Zhotovením ( Vykonaním ) Diela sa na účely Zmluvy rozumie včasné, bezchybné, vecne správne a úplné dokončenie Diela ( každej jeho jednotlivej časti členenej v zmysle čl. II. ods. 1 písm. a/ až písm. e/ Zmluvy ) podľa podmienok dohodnutých v Zmluve a jeho odovzdanie a protokolárne prevzatie objednávateľom.
2. Preberacie protokoly k čiastkovým Dielam ( každej jednotlivej časti Diela členeného v zmysle čl. II. ods. 1 písm. a/ až písm. e/ Zmluvy ) podpíšu osoby oprávnené konať vo veciach technických za každú zo zmluvných strán. Za deň vykonania Diela ( každej jednotlivej časti Diela členeného v zmysle čl. II. ods. 1 písm. a/ až písm. e/ Zmluvy ) sa považuje deň uvedený v preberacom protokole k čiastkovému Dielu ako deň podpisu objednávateľa - osoby oprávnenej za objednávateľa rokovať vo veciach technických.
3. Zhotoviteľ je povinný predložiť jednotlivé čiastkové Diela (dokumentáciu a zmluvnú činnosť) na záverečné kontroly a schválenie objednávateľovi a stavebníkovi vždy najneskôr do 15 kalendárnych dní pred časom odovzdania jednotlivých čiastkových Diel dohodnutým v článku IV. ods. 1 Zmluvy. Po vykonaní kontroly čiastkového Diela pripraví zhotoviteľ Protokol o odovzdaní a prevzatí Diela ( príslušnej časti Diela ). Povinnými obsahovými náležitosťami každého Protokolu sú:
* údaje o zhotoviteľovi a objednávateľovi
* názov zákazky, číslo Zmluvy
* popis dokumentácie a zmluvnej činnosti ( konkrétnej časti Diela, ktorá je predmetom Protokolu)
* forma a počet vyhotovení dokumentácie ( časti Diela)
* cena za príslušnú časť Diela
* prehlásenie objednávateľa, či príslušnú časť Diela preberá alebo nepreberá
* zoznam chýb a nedorobkov
1. Pokiaľ bude dokumentácia vykazovať drobné chyby alebo nedorobky, ktoré nebránia jej riadnemu užívaniu, objednávateľ má právo rozhodnúť, či Dielo ( príslušnú časť Diela ) prevezme s drobnými chybami alebo nedorobkami alebo ho neprevezme. Ak Dielo prevezme v Protokole určí lehotu na odstránenie drobných chýb alebo nedorobkov. O tom, či má dokumentácia chyby alebo nedorobky a aký majú vplyv na dokumentáciu a jej užívanie, rozhoduje objednávateľ.
2. Riadnym odovzdaním Diela ( príslušnej časti Diela ) tzn. okamihom podpisu oprávnenej osoby konajúcej za objednávateľa na protokole o odovzdaní a prevzatí Diela ( príslušnej časti Diela ), prechádza na objednávateľa jednak vlastnícke právo k Dielu a jednak nebezpečenstvo vzniku škody na Diele. Za poškodenie, stratu alebo zničenie Diela alebo jeho časti zodpovedá zhotoviteľ až do času riadneho odovzdania Diela objednávateľovi.
3. Momentom prevzatia Diela ( príslušnej časti Diela ) Objednávateľom zhotoviteľ bezodplatne prevádza na Objednávateľa všetky práva viažuce sa k Dielu resp. poskytuje Objednávateľovi trvalú, výhradnú a neobmedzenú, bez osobitného súhlasu Zhotoviteľa prevoditeľnú licenciu (súhlas) na používanie Diela tak, že Objednávateľ je výlučne a neobmedzene oprávnený Dielo nerušene a neobmedzene aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať, nakladať alebo disponovať s ním bez osobitného súhlasu Zhotoviteľa na ľubovoľný účel, prípadne v rovnakom rozsahu práva previesť či poskytnúť čiastočne alebo v celosti tretej strane a to aj vtedy, ak táto Zmluva zanikne alebo sa zruší pred úplným vykonaním Diela zhotoviteľom.
4. Zmluvné strany sa dohodli, že pre prípad porušenia čo i len jednej z týchto povinností zhotoviteľa:
	* vykonať Dielo ( príslušnú časť Diela ) riadne ( bez vád a nedorobkov ) a včas alebo
	* riadne a včas odstrániť vady a nedorobky na Diele ( na príslušnej časti Diela ), ktoré sú uvedené v Protokole o odovzdaní a prevzatí Diela ( príslušnej časti Diela ) a to za omeškanie s odstránením každej jednotlivej vady alebo nedorobku zvlášť, alebo
	* riadne a včas odstrániť vady uplatnené objednávateľom v záručnej dobe a  to za omeškanie s odstránením každej reklamovanej vady zvlášť,

je zhotoviteľ povinný zaplatiť objednávateľovi zmluvnú pokutu vo výške 0,2% z ceny Diela uvedenej v ods. 2 článku V. Zmluvy za každý začatý deň omeškania a za každé jednotlivé porušenie povinnosti zvlášť, splatnú v lehote do 3 kalendárnych dní odo dňa doručenia výzvy objednávateľa na zaplatenie zmluvnej pokuty spolu s faktúrou, na účet objednávateľa.

1. Zmluvné strany považujú výšku dohodnutých zmluvných pokút uvedených v ods. 10 tohto článku Zmluvy za primeranú vzhľadom na charakter a povahu zmluvnými pokutami zabezpečovaných povinností zhotoviteľa vyplývajúcich z tejto Zmluvy a cenu Diela.
2. Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, zákonný úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa splnenia povinnosti, ktorú zmluvná pokuta zabezpečuje.

V.

CENA A PLATOBNÉ PODMIENKY

1. Cena za vykonanie a odovzdanie Diela je dohodnutá na základe **Špecifikácie ceny z ponuky zhotoviteľa ako uchádzača predloženej do verejného obstarávania zo dňa ............. 2018, ktorá tvorí Prílohu č. 1 k Zmluve ( ďalej iba „cena Diela“ )**. Cena Diela sa považuje **za cenu maximálnu** a platnú počas celej doby trvania Zmluvy. Cena Diela je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za celé Dielo vrátane nákladov na vyhotovenie Diela v tlačenej i elektronickej podobe, vrátane ceny za práce zhotoviteľa, ktoré budú spočívať v nepodstatnej zmene Diela na základe pokynov príslušného stavebného úradu v stavebnom alebo kolaudačnom konaní alebo za práce na Diele vyvolané nekvalitnou, neúplnou alebo chybnou činnosťou zhotoviteľa.

 Cena Diela predstavuje celkom sumu:

 Cena bez DPH Eur

 DPH 20 % Eur

 **Cena s DPH Eur**

 **(slovom: ......................Eur, ......./100 ) s DPH.**

1. **Podkladom pre úhradu ceny Diela budú tri samostatné faktúry** ( prvá faktúra za výkony podľa ods. 3 A/, druhá faktúra za výkony podľa ods. 3 B/, tretia faktúra za výkony podľa ods. 3 C/ tohto článku Zmluvy), vystavené zhotoviteľom až po riadnom prevzatí jednotlivých častí Diela objednávateľom. Na účely fakturácie sa za deň dodania Diela ( jeho časti ) považuje deň podpísania Protokolu o odovzdaní a prevzatí časti Diela oprávnenou osobou objednávateľa ( osobou oprávnenou rokovať vo veciach technických ). **Zhotoviteľovi bude uhradená cena iba v rozsahu za skutočne vykonané a odovzdané časti Diela ( skutočne vyhotovenú dokumentáciu, zmluvnú činnosť ) a reálny a objednávateľom odsúhlasený počet hodín výkonu odborného autorského dohľadu.**
2. I. Faktúra za výkony podľa **A/** :

**Dokumentácia** ( DSZ, DSP s DRS) vrátane dokladovej časti, náklady za tlačenú aj elektronickú

podobu **celkom, Bezpečnostný audit, CBA analýza:**

 Cena bez DPH Eur

 DPH 20 % Eur

 **Cena s DPH Eur**

II. Faktúra za výkony podľa **B/** :

**Inžinierska činnosť**:

 Cena bez DPH Eur

 DPH 20 % Eur

 **Cena s DPH Eur**

III. Faktúra za výkony podľa **C/** :

**Odborný autorský dohľad**:

 Cena bez DPH Eur

 DPH 20 % Eur

 **Cena s DPH Eur**

1. Preddavky sa neposkytujú vôbec.
2. K zmene dohodnutej ceny môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
3. Splatnosť jednotlivých faktúr je 30 dní od dňa doporučeného doručenia faktúry do podateľne objednávateľa.
4. Každá faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej nevyhnutnou prílohou je objednávateľom podpísaný Protokol o odovzdaní a prevzatí časti Diela. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, alebo ak prílohu faktúry nebude tvoriť Protokol o odovzdaní a prevzatí časti Diela, objednávateľ je oprávnený vrátiť faktúru zhotoviteľovi na doplnenie v lehote do 10 /desať/ pracovných dní. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej faktúry.
5. Faktúra sa považuje za zaplatenú dňom pripísania úhrady na účet zhotoviteľa.
6. Zhotoviteľ je v prípade omeškania objednávateľa s úhradou faktúry, oprávnený účtovať objednávateľovi úroky omeškania vo výške uvedenej v § 369 ods. 2 Obchodného zákonníka.
7. Zmluvné strany sa dohodli, že v prípade porušenia povinnosti zhotoviteľa odovzdať Dielo ( jeho časť ) včas má objednávateľ právo na zmluvnú pokutu dohodnutú vo výške 0,5% z ceny Diela uvedenej v ods. 1 tohto článku Zmluvy za každý aj začatý deň omeškania, v lehote do 3 kalendárnych dní odo dňa doručenia výzvy objednávateľa na zaplatenie zmluvnej pokuty spolu s faktúrou, na účet objednávateľa.
8. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu Diela.
9. Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti odovzdať Dielo alebo jeho časť.

VI.

ZODPOVEDNOSŤ ZHOTOVITEĽA

1. Zhotoviteľ je povinný postupovať pri zhotovovaní Diela a jeho jednotlivých častí s odbornou starostlivosťou, za striktného dodržiavania všetkých pre realizáciu Diela do úvahy prichádzajúcich všeobecne záväzných právnych predpisov SR a EÚ, iných podzákonných predpisov, normatívnych správnych aktov, individuálnych správnych aktov, technických noriem, podmienok dohodnutých v Zmluve a Prílohe č. 1 k Zmluve, požiadaviek a pokynov objednávateľa lege artis.
2. Zhotovitel’ zodpovedá za to, že Dielo ( každá jeho časť ) je zhotovené v najvyššej kvalite podľa požiadaviek ods. 1 čl. VI. Zmluvy a že počas plynutia záručnej doby bude mať okrem súladu s požiadavkami ods. 1 čl. VI. Zmluvy aj vlastnosti podľa ods. 5 článku VI. Zmluvy.
3. Zhotoviteľ zodpovedá za vady, ktoré má Dielo alebo ktorákoľvek jeho časť v čase jeho riadneho odovzdania a prevzatia objednávateľom a za vady, ktoré sa vyskytnú v záručnej dobe.
4. Záručná doba začína plynúť odo dňa riadneho odovzdania a prevzatia Diela objednávateľom (dňom podpisu oprávneného zástupcu objednávateľa na protokole o odovzdaní a prevzatí časti Diela) a neuplynie skôr ako deň nasledujúci po dni, v ktorom nadobudne právoplatnosť kolaudačné rozhodnutie Stavby, na ktorú bolo Dielo vypracované.
5. Záruka v rámci plynutia záručnej doby sa vzťahuje na všetky vlastnosti Diela, najmä na jeho vecnú a obsahovú úplnosť a správnosť, zákonnosť priebehu a procesu jeho zhotovovania, technickú a odbornú bezchybnosť. Zhotoviteľ je povinný zhotoviť dokumentáciu podľa technických noriem STN a STN EN platných v čase zhotovenia Diela a platných technicko-kvalitatívnych podmienok pre správy a rekonštrukcie ciest a mostov Ministerstva dopravy, výstavby a regionálneho rozvoja SR. Zhotoviteľ sa zaväzuje, že dokumentácia bude vypracovaná a potvrdená autorizovaným stavebným inžinierom pre kategóriu I 2  Inžinier pre konštrukcie inžinierskych stavieb- cesty, I 2 Inžinier pre konštrukcie inžinierskych stavieb- mosty alebo pre kategóriu I 3 Inžinier pre statiku stavieb, oprávnenie autorizovaného geodeta a kartografa podľa zákona č. 512/2007 Z. z., ktorým sa mení a dopĺňa zákon Národnej rady Slovenskej republiky č. 216/1995 Z. z. o Komore geodetov a kartografov. Na vypracovanie inžinierskogeologického prieskumu zhotoviteľ doloží preukaz o odbornej spôsobilosti na vykonávanie geologických prác, vydaný Ministerstvom životného prostredia SR podľa § 9 ods.4 zákona č. 569/2007 Z. z. (geologický zákon) v znení neskorších predpisov opečiatkovaný a podpísaný zodpovednou osobou. Zhotovitel’ zodpovedá objednávateľovi za všetky nepresnosti, rozdiely a odchýlky iné nezrovnalosti zistené na Diele oproti skutočne nameraným hodnotám (rozdielne hodnoty vo výkaze výmer).
6. Zhotoviteľ zodpovedá za škodu na dokumentácii ( Diele ) spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu Diela a  za škody s tým súvisiace. Pokiaľ zhotoviteľ použije na vykonanie Diela alebo jeho časti tretie osoby, v plnej miere zodpovedá za ich činnosť, akoby túto vykonával sám.
7. Dielo má vady, ak Dielo alebo jeho ktorákoľvek časť, nezodpovedá **r**ozsahu alebo kvalite vymedzenej v tejto Zmluve, právnym predpisom alebo technickým požiadavkám, technickým normám alebo je zhotovené postupom zhotoviteľa, ktorý nezodpovedá požiadavkám na Dielo alebo jeho časť kladeným.
8. Objednávateľ je oprávnený neprevziať Dielo alebo jeho časť, ktoré nie je vykonané riadne alebo odovzdané včas podľa podmienok určených v Zmluve. V takom prípade objednávateľ nie je v omeškaní s povinnosťou prevziať Dielo.
9. Ak počas plynutia záručnej doby - ( najmä v stavebnom alebo kolaudačnom konaní ) na základe požiadavky, podnetu stavebného úradu alebo akéhokoľvek iného orgánu verejnej správy alebo verejnej moci alebo i bez takéhoto podnetu - vyjde najavo vada Diela alebo jeho časti, *najmä, nie však výlučne nekvalita, neúplnosť alebo vecná nesprávnosť Diela, nesúlad s akoukoľvek normou alebo predpisom, prípadne budú zistené iné vady Diela ako napr.: nezrovnalosti v stavebnej časti, nesúlad s výkazom výmer, chýbajúce časti projektovej dokumentácie, chýbajúce alebo neúplné časti inej dokumentácie, ktoré sú potrebné pre realizáciu Stavby a úspešné skolaudovanie Stavby*, na základe zistení ktorých bude potrebné Dielo alebo jeho časť doplniť alebo prepracovať, zmluvné strany sa dohodli, že ide o vadu Diela s tým, že zhotoviteľ je povinný Dielo alebo jeho časť bezodplatne doplniť alebo prepracovať v lehote najneskôr do 10 kalendárnych dní odo dňa doručenia výzvy objednávateľa na doplnenie alebo prepracovanie Diela alebo jeho časti.
10. Oznámenie vád a nedorobkov v záručnej dobe súvisiacich s  technickým riešením projektovej dokumentácie, chyby vo výkresovej a textovej časti, prípadne nezhody projektovej dokumentácie s  podmienkami stanovenými dotknutými orgánmi a organizáciami ( Výzva objednávateľa ) musí byť podaná písomne bez zbytočného odkladu potom, čo vady a nedorobky objednávateľ zistil, najneskôr v lehote 3 dní odo dňa zistenia vád a nedorobkov, inak je neplatná.
11. Zmluvné strany sa dohodli, že ak zhotoviteľ nedoplní alebo neprepracuje Dielo alebo jeho časť ( neodstráni vady a nedorobky ) vôbec alebo v lehote najneskôr do 10 kalendárnych dní odo dňa doručenia výzvy objednávateľa zhotoviteľovi, zhotoviteľ zaplatí objednávateľovi jednorazovú zmluvnú pokutu vo výške 5 % z ceny Diela uvedenej v ods. 1 článku V. Zmluvy, splatnú v lehote do 3 kalendárnych dní odo dňa doručenia výzvy objednávateľa na zaplatenie zmluvnej pokuty spolu s faktúrou.
12. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu Diela.
13. Zhotovitel’ nezodpovedá za vady, ktoré boli spôsobené použitím podkladov prevzatých od objednávateľa a:

a/ ak zhotovitel’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo

b/ ak na ich nevhodnosť preukázateľne písomne upozornil objednávateľa a objednávateľ na ich použití napriek tomu trval.

1. Ostatné nároky zo zodpovednosti zhotoviteľa za akosť, množstvo a kvalitu Diela sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
2. Uplatnením nárokov z vád Diela nie sú dotknuté nároky objednávateľa na náhradu škody alebo na odstúpenie od Zmluvy.

**VII.**

**OSTATNÉ ZMLUVNÉ DOJEDNANIA**

1. Zmluvné strany sa zaväzujú, že pristúpia na zmenu záväz­ku v prípadoch, kedy sa po uzavretí zmluvy zmenia východiskové podklady, rozhodujúce pre uzatvorenie zmluvy, alebo vzniknú nové požiadavky objednávateľa. K tejto zmene dôjde len na základe predchádzajúceho písomného dodatku k zmluve, pokiaľ jeho uzatvorenie nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
2. Všetky oznámenia, výzvy a iná korešpondencia podľa tejto zmluvy budú medzi zmluvnými stranami doručené v písomnej forme osobne, mailom alebo listami doručenými doporučenou zásielkou na adresu uvedenú v záhlaví tejto zmluvy. Odosielateľ akejkoľvek písomnej správy môže požadovať písomné potvrdenie príjemcu.
3. Ak sa v tejto Zmluve používa pojem Dielo, myslí sa tým aj jednotlivá časť Diela vymedzená v článku II. ods. 1 písm. a/ až písm. f/ Zmluvy.
4. Pred podpisom tejto Zmluvy zhotoviteľ zložil na bankový účet objednávateľa zábezpeku vo výške 10% z ceny Diela bez DPH. Táto zábezpeka slúži na úhradu zmluvných sankcií (zmluvných pokút), náhrady škody a ostatných pohľadávok, ktoré vzniknú objednávateľovi voči zhotoviteľovi na základe tejto zmluvy alebo v súvislosti s ňou. V prípade vzniku pohľadávky objednávateľa voči zhotoviteľovi, objednávateľ oznámi zhotoviteľovi výšku tejto pohľadávky a jej úhradu zo sumy zloženej zábezpeky. Výška zloženej zábezpeky sa tým zníži o príslušnú sumu a zhotoviteľ je povinný najneskôr do 7 dní po doručení takéhoto oznámenia zaplatiť objednávateľovi (prevodom na bankový účet) takú sumu, ktorou doplní zloženú zábezpeku na dohodnutú výšku 10% zo zmluvnej ceny bez DPH. Nedoplnenie sumy zábezpeky podľa predchádzajúcej vety v stanovenej lehote a výške je porušením zmluvnej povinnosti podstatným spôsobom. Po zaplatení časti ceny Diela podľa článku V. ods. 3. bodu I. a II. tejto Zmluvy, je zhotoviteľ oprávnený požiadať objednávateľa o vrátenie zloženej zábezpeky, resp. jej nevyčerpanej časti a objednávateľ je v takom prípade povinný vrátiť zábezpeku, resp. jej nevyčerpanú časť zhotoviteľovi najneskôr do 7 dní od kedy mu zhotoviteľ svoju žiadosť doručil.
5. Zábezpeku podľa predchádzajúceho bodu môže zložiť zhotoviteľ aj vo forme bankovej záruky, ktorá umožní jej uplatnenie v zmysle predchádzajúceho bodu na uhrádzanie tam uvedených pohľadávok a v tejto bankovej záruke musí byť jedinou podmienkou uhradenia pohľadávky nárok vznesený objednávateľom bez dodatočných obmedzení stanovených bankou alebo zhotoviteľom. V prípade čerpania finančných prostriedkov z bankovej záruky je zhotoviteľ povinný doplniť výšku bankovej záruky do 7 dní tak aby zodpovedala požadovanej výške. Nedoplnenie sumy zábezpeky podľa predchádzajúcej vety v stanovenej lehote je porušením zmluvnej povinnosti podstatným spôsobom. Po zaplatení časti ceny Diela podľa článku V. ods. 3. bodu I. a II. tejto Zmluvy, je zhotoviteľ oprávnený požiadať objednávateľa o vrátenie záručnej listiny vzťahujúcej sa k tejto bankovej záruke, a objednávateľ je v takom prípade povinný vrátiť túto záručnú listinu, ak už nemá žiadne nároky, ktoré by z nej mohol uplatňovať, a to najneskôr do 7 dní od kedy mu zhotoviteľ svoju žiadosť doručil.

**VIIa.**

**ODBORNÝ AUTORSKÝ DOHĽAD**

**Zmluvné strany sa výslovne dohodli a sú si plne vedomé, že právne následky tejto Zmluvy v časti práv a povinností zmluvných strán vyplývajúcich z výkonu odborného autorského dohľadu ( ďalej aj iba „AD“) nastanú až okamihom nadobudnutia účinnosti zmluvy o poskytnutí nenávratného finančného príspevku (ZoNFP ) medzi príslušným vykonávateľom štátnej pomoci a príjemcom štátnej pomoci, ktorým je objednávateľ, a to na základe žiadosti objednávateľa o poskytnutie nenávratného finančného príspevku.**

**Zmluvné strany týmto prehlasujú, že právne účinky AD ( vznik práv a povinností zmluvných strán vyplývajúcich z ustanovení tejto Zmluvy týkajúcich sa AD ) sú viazané na inú právnu skutočnosť a to na nadobudnutie účinnosti ZoNFP.**

**VIIa 1.** Zhotoviteľ sa zaväzuje pre objednávateľa vykonávať v rozsahu a za podmienok dohodnutých v tejto Zmluve odborný autorský dohľad (AD) počas uskutočňovania stavebných prác na Stavbe a to najmä v zmysle príslušných ustanovení Autorizačného zákona, ostatných všeobecne záväzných predpisov, technických podmienok TP 03/2006 „Dokumentácia stavieb ciest“ ( MDPT SR - 12/2006) .

**Zhotoviteľ vyhlasuje, že má oprávnenie vykonávať činnosť v rozsahu článku VIIa Zmluvy a toto oprávnenie je súčasťou Zmluvy, pričom tvorí Prílohu č. 2 k Zmluve**. Zhotoviteľ je povinný pri plnení predmetu zmluvy postupovať s odbornou starostlivosťou. Zhotoviteľ je povinný a zaväzuje sa dodržiavať všeobecné záväzné predpisy SR a EÚ, technické normy SR, ako aj podmienky tejto Zmluvy a súťažné podklady a požiadavky. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených zástupcov zmluvných strán a rozhodnutiami a vyjadreniami dotknutých orgánov štátnej správy a samosprávy, a ďalších subjektov dotknutých Stavbou.

**VIIa 2.** Objednávateľ sa zaväzuje, že:

a) poskytne zhotoviteľovi potrebné podklady a včas oznámi svoje požiadavky na obsah a formu výkonu AD,

b) zaplatí zhotoviteľovi za výkon skutočného AD, podľa výkazu jeho rozsahu odsúhlaseného objednávateľom - osobou oprávnenou konať za objednávateľa vo veciach technických, cenu vychádzajúcu z ceny dohodnutej v článku V Zmluvy.

**VIIa 3. Rozsah, obsah, spôsob, čas výkonu AD, sankcie za porušenie povinností pri výkone AD.**

**3.1** AD bude vykonávaný ako občasný, jeho výkon sa bude realizovať výlučne na vyzvanie stavebného dozoru mailom ( písomnou formou ). Rozhodnutia z výkonu AD sa budú zaznamenávať do stavebného denníka, alebo sa z rokovania vypracuje písomný záznam. Záznamy zapisované do stavebného denníka aj písomný záznam musia byť v časti týkajúcej sa výkonu AD odsúhlasené resp. potvrdené osobou oprávnenou konať za objednávateľa vo veciach technických alebo technickým dozorom objednávateľa.

Zhotoviteľ sa týmto zaväzuje a je povinný strpieť výkon kontroly, auditu a overovania súvisiaceho s plnením predmetu tejto zmluvy kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami (v zmysle bodov a/ až f/ nasl. vety tohto odseku tohto článku) a poskytnúť im všetku potrebnú súčinnosť pri všetkých úkonoch súvisiacich s kontrolou počas platnosti a účinnosti Zo NFP medzi Banskobystrickým samosprávnym krajom a Ministerstvom pôdohospodárstva a rozvoja vidieka SR.

Oprávnené osoby sú najmä:

a/ Poskytovateľ nenávratného finančného príspevku (Riadiaci orgán pre Regionálny operačný program - ROP) a ním poverené osoby,

b/ Útvar následnej finančnej kontroly a nimi poverené osoby;

c/ Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,

d/ Orgán auditu, jeho spolupracujúce orgány a nimi poverené osoby,

e/ Splnomocnení zástupcovia Európskej komisie a Európskeho dvora audítorov,

f/ osoby prizvané orgánmi uvedenými v písm. a) až d) v súlade s príslušnými právnymi predpismi SR a ES.

Oprávnené osoby na výkon kontroly /auditu/ overovania na mieste, sú oprávnené:

a) vstupovať do objektov, zariadení, prevádzok, na pozemky a do iných priestorov zhotoviteľa, ak to súvisí s predmetom kontroly/auditu/overovania na mieste;

b) požadovať od zhotoviteľa, aby predložil originálne doklady a inú potrebnú dokumentáciu, záznamy dát na pamäťových médiách alebo iné doklady potrebné pre výkon kontroly/auditu/overovania na mieste a ďalšie doklady súvisiace s plnením tejto Zmluvy v zmysle požiadaviek oprávnených osôb na výkon kontroly/auditu/overovania na mieste;

c) oboznamovať sa s údajmi a dokladmi a vyhotovovať kópie údajov a dokladov, ak súvisia s predmetom kontroly/auditu/overovania na mieste. Zhotoviteľ je taktiež povinný poskytnúť súčinnosť pri vykonávaní finančnej kontroly, vnútorného auditu a vládneho auditu orgánov verejnej správy v zmysle zákona č. 502/2001 Z. z. v znení neskorších predpisov.

Záväzok vyplývajúci z predmetu zmluvy, na splnenie ktorého sa zhotoviteľ zaviazal, je povinný uskutočňovať podľa pokynov objednávateľa a v súlade s jeho záujmami. Zhotoviteľ je povinný bezodkladne oznámiť objednávateľovi všetky okolnosti, ktoré zistil pri zariaďovaní záležitostí podľa predmetu zmluvy, ktoré môžu mať vplyv na zmenu jeho pokynov.

Zhotoviteľ je povinný dodržiavať všetky právne a technické predpisy vzťahujúce sa na vykonávanie jeho povinností vyplývajúcich z predmetu zmluvy a vykonať predmet zmluvy v záujme objednávateľa zodpovedne, riadne a poctivo, s odbornou starostlivosťou, plniť pokyny objednávateľa v súlade s právnymi predpismi.

**3.2** AD bude vykonávaný v tomto minimálnom obsahu a rozsahu, pričom AD je povinný :

**Počas realizácie stavby**

a/ zúčastniť sa odovzdania staveniska zhotoviteľovi,

b/ kontrolovať súlad zhotovovanej stavby s projektom pre stavebné povolenie,

c/ poskytovať stanoviská a vysvetlenia k projektu pre stavebné povolenie, potrebné pre realizáciu stavby,

d/ posudzovať návrhy na zmenu realizácie stavby oproti projektu pre stavebné povolenie a zúčastňovať sa zmenových konaní,

e/ ak majú navrhované zmeny dopad na vydané stavebné povolenie, upozorniť stavebníka na túto skutočnosť,

f/ zúčastniť sa komplexného vyskúšania,

g/ zúčastniť sa odovzdania a prevzatia stavby alebo jej časti a podpisovať zápisy o odovzdaní a prevzatí jednotlivých stavebných objektov a prevádzkových súborov a protokol o odovzdaní a prevzatí stavby.

**Po dokončení stavby**

a/ účasť na kolaudačnom konaní,

b/ účasť na vyhodnotení skúšobnej prevádzky,

c/ účasť na garančných skúškach.

Odborný autorský dohľad sa podieľa na riadení stavby tým, že sa povinne zúčastňuje operatívnych a kontrolných dní stavby. AD je ďalej povinný:

- sledovať postup výstavby z technického a technologického hľadiska, sledovať dodržiavanie podmienok stanovených v PD, vo všeobecne záväzných právnych predpisoch a technických normách

- vyjadrovať sa k návrhom zhotoviteľa na zmeny dokumentácie na stavebné povolenie z technického a technologického hľadiska

- vyjadrovať sa k požiadavkám a nárokom zhotoviteľa na dodatočnú platbu a k zmenám a stavebno – technickým opatreniam na základe nepredvídateľných okolností zistených na stavenisku počas realizácie prác,

- vyjadrovať sa k porovnaniu výsledkov prieskumov so skutočnosťou zistenou pri zemných prácach a v prípade odlišných výsledkov v spolupráci so špecialistom pre geotechniku prijímať návrh doplnkových riešení,

- na požiadanie objednávateľa alebo z podmienok vyplývajúcich zo spracovanej a schválenej PD zúčastniť sa na kontrole a preberaní konštrukčných vrstiev, stavebných konštrukcií, resp. konštrukčných prvkov, ktoré sú rozhodujúce pri realizácii jednotlivých objektov stavby,

- na základe zistených skutočností vyjadrovať sa k prípadným zmenám stavebných a technologických postupov,

- v prípade potreby vysvetľovať problémy spojené s nejasnosťami vyplývajúcimi z vyhotovených projektových dokumentácií,

- v prípade, že skutkový stav zistený na stavenisku nezodpovedá predpokladom uvádzaným v projektovej dokumentácii, navrhovať technické riešenie vyvolanej zmeny vrátane komplexného projektového spracovania zmeny technického riešenia spolu s výkazom výmer,

- na výzvu technického dozoru sa AD dostaví na stavbu do 3 kalendárnych dní, v odôvodnených prípadoch do 24 hodín,

- v prípade zložitých technických riešení a v prípade potreby stanoviska jednotlivých špecialistov, AD dodá svoje stanovisko v dohodnutom termíne v písomnej forme,

- je povinný zaujať stanovisko k dodržiavaniu projektových parametrov verejnej práce v zmysle zákona č. 254/1998 Z. z. o verejných prácach v znení neskorších predpisov z pohľadu AD,

- zaujíma stanovisko s vysvetlením a návrhom riešenia k prípadným reklamovaným vadám

- je povinný odsúhlasiť dokumentáciu na vykonanie prác (dokumentáciu zhotoviteľa), technologické postupy a dokumentáciu skutočného realizovania stavby (DSRS).

- vypracovať Záverečnú správy AD o priebehu a ukončení stavby

- spolupracovať so zhotoviteľom pri vypracovaní kontrolného a skúšobného plánu a manuálu užívania verejnej práce resp. objektov stavby v súlade so zákonom 254/1998 Z. z.

**3.3** Maximálny rozsah výkonu AD v období 12 mesiacov je max. 400 hodín/12 mesiacov.

**3.4** Rozsah výkonu AD podľa odseku 3.3 je predpokladaný. Predmetom fakturácie však musí byť výlučne skutočný výkon AD pre jednotlivé činnosti, odsúhlasený objednávateľom ku dňu fakturácie, podložený zápisom v stavebnom denníku, resp. písomným záznamom s rokovania s AD/relevantnej účasti AD na predmetnej Stavbe, potvrdený objednávateľom. Súčasťou výkonu AD bude aj objednávateľom odsúhlasená príprava, nutné konzultácie a preštudovanie podkladov od objednávateľa.

**3.5** Spôsob vykonávania AD :

3.5.1 AD sa bude vykonávať ako občasný.

3.5.2 Skutočný rozsah a výkon AD musí byť písomne zaznamenaný a odsúhlasený objednávateľom, inak nebude objednávateľom uhradený.

**3.6** Termín AD: Začatie AD : odo dňa odovzdania a prevzatia staveniska zhotoviteľom Stavby, Ukončenie AD : deň nadobudnutia právoplatnosti kolaudačného rozhodnutia Stavby.

Objednávateľ písomne oznámi AD termín začatia výkonu AD a to ihneď zaslaním pozvánky na odovzdanie a prevzatie staveniska. Objednávateľ písomne oznámi AD termín ukončenia výkonu AD zaslaním právoplatného kolaudačného rozhodnutia Stavby najneskôr nasledujúci deň po dni jeho obdržania od stavebného úradu.

**3.7** AD ako predmet Zmluvy je splnený riadnym vypracovaním a odovzdaním Správy o priebehu a

ukončení Stavby z pohľadu AD s potvrdením o jej prevzatí objednávateľom. Splnenie predmetu zmluvy ( AD ) v prípade akýchkoľvek požadovaných zmien a dodatkov k dokumentácii je až riadnym vypracovaním a odovzdaním takejto dokumentácie vrátane požadovaných príloh s potvrdením o jej prevzatí objednávateľom. Zhotoviteľ je oprávnený vystaviť za výkon AD faktúru až po preberacom konaní Stavby. Podkladom pre úhradu bude skutočný počet hodín výkonu AD, podložený zápisom o účasti AD na predmetnej Stavbe, potvrdený objednávateľom.

**3.8** Zmluvné strany dohodli sankcie za porušenie povinností zhotoviteľa nasledovne :

**a/** neúčasť AD na rokovaní alebo Stavbe na vyzvanie objednávateľa:

165,- eur/za každý prípad zvlášť, aj opakovane,

**b/**neúčasť AD na nariadených kontrolných dňoch Stavby:

165,- eur/za každý prípad zvlášť, aj opakovane,

**c/** nesplnenie povinnosti v dohodnutých termínov vypracovať písomné stanovisko AD k technickým

otázkam alebo iným otázkam Stavby:

200,- eur/za každý prípad zvlášť aj opakovane.

**3.9** Zhotoviteľ sa zaväzuje, že objednávateľovi nahradí, a to v celom rozsahu škodu, ktorá mu vznikne z dôvodu, že nastane ktorákoľvek z nasledovných skutočností:

a) povinnosti alebo záväzky zhotoviteľa z tejto Zmluvy nebudú riadne alebo včas splnené, alebo

b) niektoré z vyhlásení alebo záruk poskytnutých zhotoviteľom v tejto Zmluve, jej prílohách, alebo dané súvislosti so vzájomným plnením podľa tejto Zmluvy sa ukáže ako nepravdivé alebo nesprávne. Na povinnosť uhradiť vzniknutú škodu nemá vplyv prípadný vznik súčasného nároku na zaplatenie inej sankcie.

**VIIa 4. Zodpovednosť za vady, Záruka.**

**4.1** Zhotoviteľ zodpovedá za to, že AD bude vykonávaný v zmysle VZPP SR a EÚ, technických podmienok TP 03/2006 „Dokumentácia stavieb ciest“ ( MDPT SR - 12/2006), podľa pokynov objednávateľa, podľa podmienok tejto Zmluvy a že po celú dohodnutú dobu ( záručná doba ) bude mať vlastnosti dojednané v tejto Zmluve a určené príslušnými predpismi právnej a technickej povahy.

**4.2** Na AD sa vzťahuje čl. VI Zmluvy v plnom rozsahu, ibaže čl. VIIa Zmluvy ustanovuje inak.

**4.3** Záručná doba je štyri roky a začína plynúť odo dňa odovzdania Záverečnej správy autorského dozoru o priebehu a ukončení stavby objednávateľovi.

**4.4** Pre prípad zistenia vady na predmete zmluvy dojednávajú zmluvné strany právo objednávateľa požadovať a povinnosť zhotoviteľa poskytnúť bezplatné odstránenie vady, bez zbytočného odkladu po uplatnení reklamácie objednávateľom.

**4.5** Reklamáciu vady AD je objednávateľ povinný uplatniť najneskôr do 5 dní odo dňa jej zistenia, v písomnej forme.

**VIIa 5. Osobitné dojednania.**

**5.1** **Ostatné ustanovenia Zmluvy, práva a povinnosti zmluvných strán upravené v Zmluve sa v plnom rozsahu vzťahujú aj na výkon AD dohodnutý v tomto článku, ak čl. VIIa Zmluvy, neustanovuje inak.**

**VIII.**

**ODSTÚPENIE OD ZMLUVY**

1. Počas samotného zhotovovania Diela je objednávateľ, pokiaľ v tejto zmluve nie je výslovne uvedené niečo iné, oprávnený od zmluvy odstúpiť titulom jej podstatného porušenia v prípade, že:

 - zhotoviteľ je v omeškaní s riadnym zhotovením Diela resp. jeho časti oproti termínu odovzdania Diela ( jeho častí ) dohodnutého v Zmluve o viac ako 30 kalendárnych dní,

 - zhotoviteľ nezhotovuje Dielo s odbornou starostlivosťou, hoci ho objednávateľ písomne vyzval na vykonanie nápravy, pričom na vykonanie nápravy poskytol zhotoviteľovi aspoň 7 dňovú lehotu,

-zhotoviteľ zhotovuje dokumentáciu v rozpore s podkladmi, ktoré podľa Zmluvy poskytol objednávateľ alebo v rozpore s pokynom objednávateľa a napriek písomnej výzve objednávateľa nedôjde k náprave.

1. Zmluvné strany sa dohodli, že v prípade, ak objednávateľ odstúpi od tejto zmluvy z dôvodov podľa ods. 1 tohto článku ešte pred odovzdaním Diela, nemá zhotoviteľ nárok na poskytnutie plnenia ani sčasti a ani na úhradu nákladov, ktoré mu vznikli v súvislosti s už vykonanou časťou Diela.
2. Zhotoviteľ môže odstúpiť od tejto zmluvy v prípadoch, ak objednávateľ neuhradí riadne a včas faktúru vystavenú zhotoviteľom a  omeškanie objednávateľa trvá viac ako 30 dní. V takom prípade nevzniká objednávateľovi nárok na vrátenie doteraz poskytnutých plnení.
3. Odstúpením od zmluvy zmluva zaniká, a to v momente keď prejav vôle oprávnenej zmluvnej strany odstúpiť od zmluvy je doručený druhej zmluvnej strane; po tejto dobe nemožno účinky odstúpenia od zmluvy odvolať alebo meniť bez súhlasu druhej strany.

**IX.**

**VYUŽITIE SUBDODÁVATEĽOV**

1. Zhotoviteľ predkladá v Prílohe č. 3 tejto Zmluvy zoznam všetkých svojich subdodávateľov s uvedením  jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť Objednávateľovi akúkoľvek zmenu údajov o subdodávateľovi.
2. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr), je zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť objednávateľovi akúkoľvek zmenu údajov o novom subdodávateľovi.
3. Povinnosti uvedené v bodoch 1 a 2 tohto článku Zmluvy nie je zhotoviteľ povinný plniť v prípade subdodávateľov, ktorí mu dodávajú tovary.
4. Zmluvné strany sa dohodli za účelom zabezpečenia všetkých povinností zhotoviteľa podľa tohto článku Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany zhotoviteľa má objednávateľ okrem práva odstúpiť od Zmluvy aj nárok na zmluvnú pokutu vo výške 5% z ceny Diela, za každé porušenie ktorejkoľvek z vyššie uvedených povinností tohto článku Zmluvy zhotoviteľom , a to aj opakovane.
5. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností zhotoviteľa a cenu Diela.
6. Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinností podľa tohto článku Zmluvy.

**X.**

**ZÁVEREČNĚ USTANOVENIA**

1. Zoznam osôb, ktorých zdroje a kapacity boli zhotoviteľom použité v zmysle § 34 ods. 3 ZVO na preukázanie splnenia podmienok účasti:

1. ......................

2. ......................

3. ......................*(uvedie uchádzač podľa potreby)*

1. Osoby uvedené v ods. 1. tohto čl. Zmluvy zodpovedajú za plnenie tejto Zmluvy spoločne a nerozdielne spolu so Zhotoviteľom v zmysle ust. § 511 ods.1 Občianskeho zákonníka ( zákon č. 40/1964 Zb. v znení neskorších predpisov). Ak dlh voči Objednávateľovi splní Zhotoviteľ alebo jedna z osôb uvedených v ods. 1 tohto čl. Zmluvy, povinnosť ostatných zanikne. Veľkosti podielov na dlhu u jednotlivých dlžníkov nie sú predmetom tejto Zmluvy. Osoby uvedené v ods. 1 tohto čl. Zmluvy svoj spoločný záväzok so Zhotoviteľom potvrdzujú podpisom tejto Zmluvy.
2. Zoznam kľúčových osôb zodpovedných za realizáciu predmetu Zmluvy:
	* projektant pre cestnú časť: *(meno, priezvisko, č. osvedčenia)*
	* projektant pre mostnú časť: *(meno, priezvisko, č. osvedčenia)*
	* riešiteľ pre geologickú časť: *(meno, priezvisko, č. osvedčenia)*

*(pozn. musí sa zhodovať s osobami, ktoré úspešný uchádzač uviedol pri preukazovaní splnenia podmienok účasti technickej a odbornej spôsobilosti podľa § 34 ods. 1 písm. g) ZVO resp. osobami, ktoré úspešný uchádzač uviedol pred podpisom zmluvy, ak došlo k zmene osôb).* Doklady preukazujúce splnenie kvalifikačných predpokladov vyššie uvedených osôb (podľa § 34 ods. 1 písm. g) ZVO tak, ako boli stanovené v súťažných podkladoch k verejnému obstarávaniu, v ktorom bol zhotoviteľ identifikovaný ako úspešný uchádzač) tvoria prílohu č. 4 tejto Zmluvy. Zhotoviteľ môže počas plnenia tejto zmluvy použiť aj iné osoby zodpovedné za realizáciu predmetu Zmluvy, ale musia to byť osoby s minimálne rovnakými kvalifikačnými predpokladmi a túto kvalifikáciu musí zhotoviteľ preukázať objednávateľovi najneskôr tri dni pred začatím činnosti týchto osôb na dodávke diela, a to spôsobom rovnakým, ako bol povinný preukázať kvalifikačné predpoklady osôb zodpovedných za realizáciu predmetu zmluvy. V prípade ak tento postup zhotoviteľ nedodrží, nemôžu sa iné osoby zúčastňovať na dodávke diela ako osoby zodpovedné za realizáciu predmetu zmluvy.

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán.
3. Zhotoviteľ sa zaväzuje, že počas zhotovovania dokumentácie budú dostupné pre objednávateľa na jeho požiadanie všetky dokumenty a podklady potrebné na zhotovenie Diela, ako aj samotné už zhotovené časti dokumentácie. Zhotoviteľ umožní splnomocneným zástupcom objednávateľa vo veciach technických nahliadnuť do týchto dokumentov a už zhotovených častí dokumentácie a vyhotoviť si z nich kópie a odpisy.
4. Táto zmluva má 17 strán a je vyhotovená v šiestich rovnopisoch, pre objednávateľa v dvoch vyhotoveniach (rovnopisoch), pre zhotoviteľa v dvoch vyhotoveniach (rovnopisoch) a pre stavebníka v dvoch vyhotoveniach (rovnopisoch).
5. Zmluvu je možné zrušiť písomnou dohodou zmluvných strán alebo odstúpením od zmluvy.
6. Zmluvné strany prehlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy.
7. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
8. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
9. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
10. Akékoľvek ustanovenie tejto Zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
11. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
12. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
13. Neoddeliteľnou súčasťou tejto Zmluvy sú:

Príloha č. 1 - Špecifikácia ceny z ponuky zhotoviteľa.

Príloha č. 2 - Oprávnenie zhotoviteľa (na výkon AD).

Príloha č. 3 – Zoznam subdodávateľov.

Príloha č. 4 – Doklady preukazujúce splnenie kvalifikačných predpokladov osôb zodpovedných za plnenie zmluvy.

Príloha č. 5 – Doklad preukazujúci zloženie zábezpeky/banková záruka v zmysle čl. VII. ods. 4 resp. 5 Zmluvy.

V Banskej Bystrici dňa: V  dňa:

**Za objednávateľa: Za zhotoviteľa:**

 ........................................ ........................................

V Banskej Bystrici dňa:

**Za stavebníka:**

........................................... ............................................